Lyderhorn avis

Lyderhorn avis var en norsk avis som ble eid av Media Bergen og Bergens Tidende. Avisen kom med sitt første nummer 25. januar 2013. Den ble utgitt hver fredag og dekket Laksevåg bydel. Siste nummer kom i august 2015. Nettoopplaget for 2014 var 1181 eksemplarer. "Lyderhorn avis er slått sammen med Sydvesten, som nå dekker Bergen vest, Laksevåg og Fyllingsdalen," skrev Sydvesten på sin Facebook-side 30.10.2015. Sydvesten hadde dekket Bergen vest og Laksevåg fra 2002 til Lyderhorn ble etablert."Lyderhorn avis er slått sammen med Sydvesten, som nå dekker Bergen vest, Laksevåg og Fyllingsdalen."

Redaktør var Mette L. Skulstad, mens Henning Jensen og Thomas Owren var journalister.

Lyderhorn var også en bydelsavis for Loddefjord og Ytre Laksevåg som kom ut fra november 1995 til desember 1998.I 1995 fikk Landåsposten en søsteravis på Laksevåg Avisen ble distribuert hver måned, med unntak av januar, til alle husstandene i området. Lyderhorn kom med to nummer i 1995, ti nummer for året i 1996, 1997 og 1998. Avisen hadde brukbar økonomi, men valgte å legge ned driften da det ble startet en abonnementsavis i området. Den fikk imidlertid kort levetid.
Lyderhorn ble utgitt av Faktakunnskap AS, som også ga ut Landåsposten (fra 2002 navneendring til Årstadposten). Redaktør var Hans D. Fasmer.
 Referanser 

Kategori:Aviser i Vestland
Kategori:Aviser etablert i 2013